# IZBOR REALIZATORA

## Projekt menadžer

Kao projekt menadžer za potrebe realizacije projekta Izgradnja vidikovca na teritoriji Zlatiborskog okruga (Projekat IVTZO) izabran je Marko Mrlješ, diplomirani inženjer geodezije.

**Obrazloženje**

Osnovne akademske studije završio je na Vojnoj akademiji Univerziteta odbrane u Beogradu, modul Vojnogeodetsko inženjerstvo. Nakon toga dobija posao u Vojnogeografskom institutu – “General Stevan Bošković” u Beogradu gde u početku radi kao korektor pripravnik u odeljenju za 2D restituciju, da bi kasnije bio postavljen na mesto rukovodioca projekta u sektoru za fotogrametriju. Uporedo, završava master studije na Geografskom fakultetu univerziteta u Beogradu, smer Geografski informacioni sistemi. Znanja koja je stekao tokom studija, iskustvo na poziciji rukovodioca projekta kao I činjenica da se rodio I dugi niz godina žive na teritoriji Zlatiborskog okruga, određuju ga kao podesnog kandidata za projekt menadžera.

## Projektni tim

Članovi: Isidora Nikolić, diplomirani inženjer geodezije, Sava Đorđević, diplomirani inženjer zaštite životne sredine, Pavle Bojović, master inženjer geodezije.

**Obrazloženje**

***Isidora Nikolić*** završila je osnovne akademske studije na Fakultetu tehničkih nauka univerziteta u Novom Sadu, studijski program Geodezija i geoinformatika. Trenutno se, na istom fakultetu, nalazi na master studijama. U toku i po završetku studija učestvovala na nekoliko sličnih projekata. Trenutno zaposlena u jednoj privatnoj firmi.

***Sava Đorđević*** završio je osnovne akademske studije na Fakultetu tehničkih nauka univerziteta u Novom Sadu, studijski program Inženjerstvo zaštite životne sredine. U planu ima nastavak školovanja, a u međuvremenu je radio na više projekata, kako u zemlji, tako i u inostranstvu. Iako veoma mlad, može se pohvaliti iskustvom kada je reč o projektima ove vrste. Poznaje rad u GIS – u.

**Pavle Bojović** završio je osnovne studije na Građevinskom fakultetu univerziteta u Beogradu, studijski program Geodezija. Na istom fakultetu završava i master studije geodezije, nakon čega se seli u rodni Priboj i tamo se zapošljava u struci. Odličan prosek i činjenica da veoma dobro poznaje Zlatiborski okrug, preporučili su ga da i bez iskustva na ovakvim projektima, ali uz pomoć iskusnijih kolega doprinese sprovođenju projekta.